Diari Oficial de la Generalitat Valenciana


Sumari del DOGV 7535, del 28-05-2015 (2015/4881)

Notificació del laude emés per la Junta Arbitral de Transports de València. Expedient número V-89/2014.
-------------------------------------------------------------------------------------------------------

### Dades del document

Número de DOGV
:   7535

Data del DOGV
:   28-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4881


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-89/2014. [2015/4881]  
Pilar Álvarez Montero, presidenta de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Company MGR Europa, SL, que s'ha dictat laude en l'expedient de referència i al no haver-se pogut notificar per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. Presidenta: Pilar Álvarez Montero. Vocals: Norma Barrachina Navarro i Jaime Agramunt Font de Mora. Secretària vocal: M.ª Carmen Blasco López. Parts. Reclamant: Rau Load Cargo, SL, representada per Jorge Selma Illueca Reclamat: Company MGR Europa, SL, que no compareix a l'acte de vista, i estava citada a través del Diari Oficial de la Comunitat Valenciana.  
València, 27 de gener de 2015, a les 12.15 hores es constituïx la Junta Arbitral de Transports pels membres abans indicats i amb l'assistència de les parts per a resoldre l'expedient V-89/2014, es procedix a la celebració de la vista oral respecte de la reclamació següent: impagament ports. Incompareixença del demandat. Citació a través del Diari Oficial de la Comunitat Valenciana.  
Iniciada la vista oral la presidenta procedix a comprovar la identitat de la part compareixent i la qualitat amb què intervé.  
S'informa que davant de la reiterada impossibilitat de citació i notificació realitzada a través de Correus, s'ha procedit a la seua publicació en el Diari Oficial de la Comunitat Valenciana, per ser València l'últim domicili conegut, núm. 7435 de 02.01.2015.  
Concedida la paraula a la reclamant deixa basada la seua reclamació en els següents antecedents de fet:  
1. Rau Load Cargo (RLC) és una empresa dedicada al transport de mercaderies. Va rebre l'orde per a realitzar un transport de la demandada. La mercaderia es va arreplegar i es va entregar a Itàlia en les instal·lacions del receptor sense reserva o cap protesta.  
2. El demandant va sol·licitar en la demanda acció directa contra Naranjal, SL, com a empresa carregadora. El demandat demana informació respecte d'això ja que esta empresa no ha comparegut ni ha estat citada en esta vista oral. Se li informa que la Junta Arbitral va sol·licitar a Naranjal, SL, la submissió a la Junta Arbitral, la qual no va ser remesa. És la jurisprudència la que exigix per al supòsit de l'acció directa l'acceptació o submissió a la Junta, i estima la no resposta com a negativa, per la qual cosa no es pot obligar la codemandada.  
No havent-hi més al·legacions que realitzar es dóna per conclosa la vista.  
S'apliquen els següents fonaments jurídics  
1. Quant a la competència territorial, diu l'article 31.1 del CMR: per a tots els litigis que puga donar lloc el transport regulat per este conveni, el demandant podrà triar, fora de les jurisdiccions dels països contractants, designades de comú acord per les parts del contracte, les jurisdiccions del país en el territori del qual: a) El demandat té la seua residència habitual, el seu domicili principal o sucursal d'agència per mitjà de la qual ha sigut conclòs el contracte de transport i b) Està situat el lloc en què el transportista es va fer càrrec de la mercaderia o el lloc designat per a entregar-la, i només es poden triar estes jurisdiccions. En este mateix sentit assenyala la competència territorial de la Junta Arbitral en els articles 6 i 7.2 del Reglament de la LOTT (RD 1211/1990) referida al transport nacional.  
  
2. La submissió ve determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 15 de la Llei 9/2013, de 4 de juliol: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 15.000,00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del transport o activitat contractada».  
3. Dels documents aportats i de les declaracions realitzades durant el transcurs de la vista, es deduïx que efectivament el transport reclamat es va produir tal com ha sigut detallat, la qual cosa dóna un dret de cobrament a favor de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Rau Load Cargo, SL, representada per Jorge Selma Illueca contra Company Transport Mgr Europa, SL.  
Per tot això, Company Transport Mgr Europa, SL, abonarà a Rau Load Cargo, SL, la quantitat de tres mil cent quaranta-sis euros (3.146 euros) més els interessos meritats comptats des de la interposició d'esta demanda (11.03.2014) i el càlcul dels quals es realitzarà en l'execució d'este laude.  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveu els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Independentment d'això, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del jutjat de primera instància de València que corresponga, d'acord amb l'article 8 de la Llei 60/2003, de 23 de desembre, d'Arbitratge, reformada per la Llei 11/2011, de 20 de maig, i els articles 545.2 i 548 de la Llei d'Enjudiciament Civil en el seu text consolidat per la Llei 1/2000, de 7 de gener.  
  
I perquè així conste, firmen el present laude els membres de la Junta Arbitral referenciats, en el lloc i la data al principi indicats.»  
Els esmentats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 20 de maig de 2015.- La presidenta de la Junta Arbitral de Transports de València: Pilar Álvarez Montero.